EkBass/fiwiki-20250220-pages-articles huggingface dataset:
S/s Protector (pelastusalus)

S/s Protector oli Neptun Oy:n omistama höyrykäyttöinen pelastushinaaja. Alus rakennettiin vuonna 1899 Viipurissa tai Helsingissä,Suomen merimuseo viitattu 22.12.2015 ja se osallistui moniin pelastustoimiin. Alkuaikojen tunnetuimpia oli matalikolle Porkkalassa ajaneen keisarillisen huvijahti s/s Standartin pelastustyö vuonna 1907.Kysy.fi Talvella 1921 Protector auttoi yhdessä pelastusalus Assistansin kanssa matalikolle ajaneen amerikkalaisen Eastern Starin irti. Tammikuussa 1940 osui Protectorin kohdalla sodan vaikein pelastustyö, kun jäänmurtaja Sampo ajoi karille Reposaaren luona. Työ kävi ylivoimaiseksi ja sitä jatkoi Protector yhdessä Assistansin ja muiden pelastusalusten kanssa vasta toukokuussa, ja juhannuksena Sampo oli saatu hinatuksi Turkuun. Myös S/S Ariadnen pelastusyrityksiin Protector osallistui joulupäivänä 1944. Ariadne oli sotakorvauksena matkalla Leningradiin. Ariadne saatiin irti vasta seuraavana keväänä ja sen sijasta luovutettiin S/S Aallotar.Luotsi ja Majakka Luotsiliitto sivut 40–43 (lehdessä) viitattu 22.12.2015 Alusta korjattiin, pidennettiin ja koneet uusittiin Hietalahdessa vuonna 1921.Elma.elka.fi viitattu 22.12.2015 (doc) Vanha pelastushinaaja poistettiin käytöstä vuonna 1959 ja romutettiin Teijossa 1961Petri Sipilä Teijon telakka, Laiva-lehti 1/2001 s. 14–18 viitattu 22.12.2015 (pdf). Alukselle rakennettiin vuonna 1963 saman niminen 3 000 hevosvoiman tehoinen dieselkäyttöinen seuraaja. == Lähteet == *Suomalaisia höyrylaivoja 150 vuotta : maailman merillä ja kotivesillä 1833–1983, toim. Erkki Riimala, työryhmä: Martti Myllylä..[et al.]; julk. Suomen höyrypursiseura ry , 1983 ISBN 951-99517-8-4 ===Viitteet=== Luokka: Höyrylaivat
Inflexible-luokka

Inflexible-luokka oli Britannian kuninkaallisen laivaston neljän 64-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade. == Suunnittelu == Sir Thomas Sladen suunnitteleman luokan aseistuksena oli kummallakin tykkikannella kaksikymmentäkuusi tykkiä, joista alemman kannen tykit olivat 24 naulan ja ylemmän 18 naulan tykkejä. Puolikannella oli kymmenen ja etukannella kaksi 9 naulan tykkiä. Vuonna 1794 aluksen etukannelle lisättiin kaksi 24 naulan karronadia ja takakannelle kuusi 18 naulan karronadia.Winfield, Rif s. 109 == Alukset == Inflexible-luokan linjalaivatWinfield, Rif s. 109-110 Nimi Telakka Kölinlasku Vesille Palvelus Kohtalo HMS Inflexible John Barnard, Harwich huhtikuu 1777 7. maaliskuuta 1780 helmikuu 1780 romutettu 1820 HMS Africa Adams and Barnard, Deptford 2. maaliskuuta 1778 11. huhtikuuta 1781 maaliskuu 1781 romutettu 1814 HMS Dictator Robert Batson, Limehouse toukokuu 1780 6. tammikuuta 1783 tammikuu 1783 romutettu 1817 HMS Sceptre John Randall, Rotherhithe toukokuu 1780 8. kesäkuuta 1781 tammikuu 1781 haaksirikkoutunut 1799 == Lähteet == * * === Viitteet === *
Fanni Suomi

Fanni Suomi (s. 3. toukokuuta 1997) on suomalainen televisionäyttelijä. Hänet tunnetaan roolistaan Tuija Haavistona Yle TV2:n Uusi päivä -televisiosarjassa, jossa hän oli mukana ensimmäisestä jaksosta jaksoon 625 asti. Aikaisemmin Suomi on esiintynyt Poppis-ohjelmassa ja avustajana Pirunpelto- televisiosarjassa. == Filmografia == Vuosi Elokuva/Sarja Rooli 2010−2017, 2018 Uusi Päivä Tuija Haavisto == Yksityiselämä == Suomi valmistui ylioppilaaksi Tampereen Hatanpään lukiosta keväällä 2016. Hän opiskelee maantiedettä Oulun yliopistossa. Suomi on myös kertonut, ettei halua näyttelemisestä itselleen ammattia vaan pitää sitä enemmänkin harrastuksena. Fannin isä on tv-ohjaaja Timo Suomi. == Lähteet == Luokka:Suomalaiset televisionäyttelijät Luokka:Vuonna 1997 syntyneet Luokka:Elävät henkilöt
Juho Kuosmanen (kauppaneuvos)

Johannes (Juho) Kuosmanen (21. joulukuuta 1887 Sortavala - 20\. joulukuuta 1960 Helsinki) oli suomalainen yritysjohtaja ja kauppaneuvos (1947), joka vaikutti vuosikymmenten ajan tuonti- ja vientiyhtiöiden johtajana merkittävästi Suomen ulkomaankauppaan. Kuosmasen vanhemmat olivat maanviljelijä Nikolai Kuosmanen ja Annikki Falck ja puoliso vuodesta 1912 Aino Edith Koivisto. Hän syntyi Ruskealassa maanviljelijäperheeseen, mutta lähti jo 12-vuotiaana Sortavalaan kauppa-apulaiseksi ensin sekatavara- ja sitten tukkuliikkeeseen. Kaupallista alaa hän opiskeli ensin iltakursseilla, mutta perehtyi sitten kansainväliseen kauppaan Lyypekissä vuosina 1909–1911. Palattuaan Suomeen hän oli lyhyen aikaa kauppaedustajana, kunnes perusti agentuuriliikkeen Kontro & Kuosmanen Kaarlo Kontron kanssa vuonna 1913. Ensimmäisen maailmansodan aikana liike toi Suomeen varsinkin elintarvikkeita Atlantin takaa Ruotsin kautta, mutta myös Venäjältä. Viimeksi mainitussa tarkoituksessa liikkeen palveluksessa toimi muun muassa Hella Wuolijoki. Sodan jälkeen Kuosmasesta tuli yksi vasta perustetun Suomen Valtamerentakainen Kauppa Oy:n johtajista, muut olivat lakimies Risto Ryti ja toimitusjohtaja Samuli Harima. Kuosmanen omisti Kontron kanssa kolmanneksen uudesta perustetusta tuonti- ja vientiyhtiöstä, jonka ensimmäiseksi kohteeksi otettiin etenkin Etelä-Amerikka. Heti ensimmäisenä toimintavuotenaan Suomen suurimmaksi kansainvälisen kaupan harjoittajaksi nousseen yhtiön hallintoneuvoston puheenjohtajana toimi Juho Kusti Paasikivi. Yritys ajautui kuitenkin erittäin pahoihin talousvaikeuksiin vuoteen 1921 mennessä. Kuosmanen ja Kontro pelastivat sen lisäpääomalla, mutta Kansallis-Osake-Pankin lopetettua luototuksen yhtiön toiminta lakkasi 1928 ja Kuosmanen kärsi miljoonatappiot. Hän perusti silti jo samana vuonna uuden yrityksen, Valtameri Oy:n, joidenkin entisten alaistensa kanssa. Uusi yritys kasvoi toisen maailmansodan aikana ja varsinkin sen jälkeen, osin sotakorvausten takia, merkittävästi varsinkin rauta- ja teräsalalla. Kuosmasen poika Kauko Kuosmanen jatkoi vuonna 1950 isänsä jälkeen yhtiön johdossa. ==Lähteet== ==Aiheesta muualla== * Paavilainen, Marko 1998. Karjalasta kaukomaille: Valtameri osakeyhtiön ja sen edeltäjien vaiheet 1913–1998. Helsinki: Otava. ISBN 951-1-15883-X Luokka: Suomalaiset yritysjohtajat Luokka: Kauppaneuvokset Luokka: Suomalaiset elinkeinoelämän vaikuttajat Luokka: Vuonna 1887 syntyneet Luokka: Vuonna 1960 kuolleet
HMS Waterloo (1818)

HMS Waterloo oli Britannian kuninkaallisen laivaston vuonna 1818 vesillelaskettu 80-tykkinen toisen luokan linjalaiva. == Valmistus == Henry Peaken suunnittelema alus tilattiin 29. elokuuta 1809 Portsmouthin telakalta, missä rakennustöistä vastasi Nicholas Diddams. Köli laskettiin marraskuussa 1813 nimellä HMS Talavera. Alus nimettiin Amiraliteetin 23. heinäkuuta 1817 tekemällä päätöksellä HMS Waterlooksi. Se laskettiin vesille 16. lokakuuta 1818 ja valmistui 28. lokakuuta, jolloin se sijoitettiin reserviin. Valmistuskustannukset olivat 72 217 puntaa ilman takilointia ja varustamista ja yhteensä 85 473 puntaa.Winfield, Rif s. 27 Alus katettiin tammikuussa 1819, mikä poistettiin joulukuussa 1833. Se nimettiin Amiraliteetin 5. lokakuuta 1824 tekemällä päätöksellä HMS Bellerophoniksi. Aluksella havaitut viat korjattiin, kun se varustettiin maaliskuussa 1833 tarkastettavaksi Portsmouthissa. Lopulta alus varustettiin Portsmouthissa meripalvelukseen maaliskuusta heinäkuuhun 1836. == Palvelus == Alus otettiin palvelukseen 5. huhtikuuta 1836 Välimeren laivastoon kontra-amiraali Sir Charles Pagetin lippulaivana päällikkönään Samuel Jackson. Aluksen päälliköksi tuli 14. huhtikuuta 1838 Charles John Austen. Alus osallistui 1840 operaatioihin Syyrian rannikolla, kuten Akran pommitukseen 3. marraskuuta. Alus poistettiin palveluksesta ja sijoitettiin reserviin kesäkuussa 1841. Alus siirrettiin 1848 satamapalvelukseen ja myytiin 12. tammikuuta 1892 romutettavaksi J. Read Jr:lle Portsmouthiin. ==Lähteet== * === Viitteet === Luokka:Kuninkaallisen laivaston toisen luokan linjalaivat
Fries-toisiintuminen

Fries-toisiintuminen on kemiallinen reaktio, jossa fenyyliesteri toisiintuu lämmön tai UV-säteilytyksen vaikutuksesta aromaattiseksi o- tai p-hydroksiketoniksi. Reaktiota katalysoivat Lewis-hapot. Fries-reaktion raportoi ensimmäisen kerran Karl Theophil Fries vuonna 1908 ja reaktio on nimetty hänen mukaansa.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 22.12.2015Michael Röper, Eugen Gehrer, Thomas Narbeshuber & Wolfgang Siegel: 'Alkylation and Acylation, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.12.2015 ==Reagenssit ja mekanismi== Fries-toisiintuminen on mahdollista kaikille fenyyliestereille, joissa on vapaa sitoutumiskohta aromaattisessa renkaassa o- tai p-asemassa alkuperäiseen esteriryhmään nähden. Reaktiota katalysoivat monet Lewis-hapot kuten alumiinikloridi, alumiinifluoridi, vetyfluoridi, booritrifluoridi ja sinkkikloridi. Reaktio voidaan suorittaa liuottimettomissa olosuhteissa, mutta jos liuotinta käytetään tyypillisimpiä ovat nitrobentseeni, klooribentseeni tai hiilidisulfidi. Reaktion reaktiomekanismista ei ole yksimielisyyttä. Yleisesti hyväksytyin mekanismi on, että lähtöaine ja katalyytti muodostavat kompleksin, joka hajoaa fenoliksi ja karbokationiksi, joka reagoi aromaattisen renkaan kanssa elektrofiilisella aromaattisella substituutiolla ja reaktio on intermolekulaarinen. Fries-toisiintumisessa muodostuvien isomeerien suhdetta voidaan kontrolloida lämpötilalla, liuottimella ja katalyyttien määrällä. Tyypillisesti lämpötilan ollessa alle 100 °C muodostuu pääasiassa p-isomeeria ja lämpötilan ollessa yli 150 °C muodostuu lähinnä o-isomeeria. : ==Valokemiallinen Fries-toisiintuminen== Fries-toisiintuminen voidaan suorittaa myös valokemiallisesti säteilyttämällä UV-säteilyllä. Reaktion mekanismi poikkeaa termisen Fries-toisiintuminen mekanismista ollen intramolekulaarinen. Tässä reaktiossa tapahtuu fenyyliesterin virittyminen ja virittynyt tila purkautuu hajoamalla fenoliradikaaliksi ja asyyliradikaaliksi, jotka reagoivat muodostaen hydroksiketonin. Myös tässä reaktiossa voi muodostua joko o- tai p-isomeeri. : ==Lähteet== Luokka:Orgaaniset reaktiot
British Warships in the Age of Sail

British Warships in the Age of Sail on merihistorioitsija Rif Winfieldin neljän teoksen sarja, joka listaa perustiedot kaikista Britannian kuninkaallisen laivaston aluksista vuodesta 1603 vuoteen 1863. == Sisältö == Teokset sisältävät tiedot Amiraliteetin virallisista lähteistä täydennettynä valmistustiedoilla. Perustietoina ovat tilaus, kölin- ja vesillelasku sekä valmistusmisajat ja poistuminen laivastosta. Lisäksi valmistuskustannukset on ilmoitettu. Alusten tietoina on ilmoitettu pituus, leveys, syväys ja uppouma sekä aseistus ja miehistönmäärä. Höyryaluksista on annettu lisäksi tiedot höyrykoneesta ja nopeudesta. Kussakin teoksessa on yli kahdentuhannen aluksen tiedot ja lisäksi niistä noin 200 on esitelty kuvissa. == Teokset == Chatham Publishing julkaisi vuonna 2005 sarjan ensimmäisen teoksen, joka käsitteli vuodet 1793-1817. Loput kolme teosta julkaisi Seaforth Publishing, minkä lisäksi se kustansi ensimmäisen teoksen uudistetun version. * * * * == Vastaanotto == Journal for Maritime Research arvioi sarjan ensimmäistä teosta kattavaksi ja hyvin jäsennellyksi ja esitetyksi. Se on perusteos purjelaivakaudesta kiinnostuneille tutkijoille sekä opiskelijoille. South West Maritime History Society arvioi sarjan toisen osan ylivoimaiseksi alallaan sekä kattavimmaksi Britannian kuninkaallisen laivaston aluksista tehdyksi teokseksi.South West Maritime History Society == Lähteet == Luokka:Brittiläiset tietokirjat Luokka:Kirjat merihistoriasta Luokka:Ison- Britannian laivastohistoria Luokka:2000-vuosikymmenen kirjat Luokka:2010-luvun kirjat
Ragnar Aakenus

Ragnar (Raku) Johannes Aakenus, vuoteen 1945 Allén (12. lokakuuta 1897 Juva – 22. maaliskuuta 1977 Tampere) oli suomalainen metsänhoitaja, joka työskenteli koko uransa Metsähallituksen palveluksessa. Aakenus sai metsäneuvoksen arvon vuonna 1955. Aakenuksen vanhemmat olivat apteekkari Oskar Johannes Allén ja Elin Poppius ja puoliso vuodesta 1924 Taimi (Taija) Elisabet Lehtinen. Aakenus tuli ylioppilaaksi Savonlinnan reaalilyseosta ja valmistui metsänhoitajaksi vuonna 1920. Metsäkonduktööri Aakenuksesta tuli 1927. Hän työskenteli aluemetsänhoitajana monilla alueilla ympäri Suomea. Vuosina 1929−1933 hän oli Lapissa Turtolan hoitoalueen aluemetsänhoitajana, jossa hänellä oli vastuullaan 130 000 hehtaaria metsää. Vuosina 1933–1948 hän toimi Keuruun hoitoalueen aluemetsänhoitajana. Aakenus palveli talvisodassa kotirintamalla ja jatkosodassa komppanian vääpelinä koulutuskeskuksessa. Vuosina 1948−1952 hän oli Länsi-Suomen piirikunnan Uudenmaan-Hämeen tarkastuspiirin piiritarkastaja ja vuodesta 1952 piirikuntapäällikkönä. Aakenuksen hallinnoimassa piirikunnassa oli lähes 390 000 hehtaaria valtionmetsää. Aakenus jäi eläkkeelle vuonna 1964. Hän harrasti vapaa-ajallaan taidemaalausta. == Lähteet == Luokka:Suomalaiset metsänhoitajat Luokka:Vuonna 1897 syntyneet Luokka:Vuonna 1977 kuolleet
A Better Tomorrow (albumi)

A Better Tomorrow on yhdysvaltalaisen hip hop -ryhmä Wu-Tang Clanin kuudes studioalbumi. Se julkaistiin Warner Brothers Recordsin alaisuudessa 2. joulukuuta 2014. Kappaleet "Keep Watch", "Ron O'Neal" ja "Ruckus in B Minor" julkaistiin erikseen omilla singleillä. Albumin julkaisun jälkeen se kipusi sijalle 29 Billboard 200 -listalla. == Kappaleet == == Arvostelut == * Allmusic: Allmusic review * The A.V. Club: DThe A.V. Club * Pitchfork Media: 5.9/10Pitchfork Media * Rolling Stone: Rolling Stone == Lähteet == Luokka:Vuoden 2014 albumit Luokka:Wu-Tang Clanin albumit
A Better Tomorrow (täsmennyssivu)

A Better Tomorrow voi tarkoittaa seuraavia: * A Better Tomorrow, John Woon ohjaama elokuva vuodelta 1986 * A Better Tomorrow II, John Woon ohjaama elokuva vuodelta 1987 elokuva * A Better Tomorrow, Song Hae-sungin ohjaama elokuva vuodelta 2010 * A Better Tomorrow, Wu-Tang Clanin albumi.
Voipiala

Voipiala oli Kivennavalla yksi kolmikyläksi sanotun kylärykelmän osa. Näitä kyliä kutsuttiin yhteisellä nimellä Voipeela. Voipialassa oli 23 taloa vuonna 1939.Kivennapa kylästä kylään Kivennapalaisten pitäjäseura ry 1987 s.227-229 ISBN 951-99842-3-2 Nykyisin Voipialan kohdalla on peltoaukea, mutta ei asutusta.Karjala: Suomalainen matkaopas Markus Lehtipuu 2011 s.166 ISBN 978-952-9715-40-4 == Lähteet == == Aiheesta muualla == * Luokka:Kivennavan kylät
Leonid Radin

Leonid Petrovitš Radin () (21. elokuuta (J: 9. elokuuta) 1860 Ranenburg – 29. maaliskuuta (J: 16. maaliskuuta) 1900 Jalta) oli venäläinen vallankumouksellinen, runoilija ja keksijä. Hän opiskeli Moskovan yliopistossa lukukaudella 1879–1880 ja Pietarin yliopistossa Dmitri Mendelejevin oppilaana vuosina 1884–1888.Большая Советская Энциклопедия: Проба–Ременсы, Том 21 (Bolšaja sovetskaja entsiklopedija), s. 342. Советская Энциклопедия, 1975. 1890-luvulla Radin rakensi Edisonin mallin mukaisen monistuskoneen, jonka hän antoi Venäjän sosiaalidemokraattien maanalaiseen painotoimintaan. Vuonna 1896 ohrana vangitsi Radinin. Tagankan vankilassa hän kirjoitti tunnetun työväenmarssin Smelo, tovarištši, v nogu!, jota on esittänyt suomeksi muun muassa KOM-teatteri nimellä Taistelulaulu.Taistelulaulu Kansalliskirjasto Finna. Saksassa marssi tunnetaan nimellä Brüder, zur Sonne, zur Freiheit. Sitä laulettiin usein vuonna 1989 Leipzigin maanantaimielenosoituksissa.Lieder gegen den Kapitalismus Süddeutsche Zeitung. 3.7.2015. ==Lähteet== Luokka:Venäläiset vallankumoukselliset Luokka:Venäläiset runoilijat Luokka:Venäläiset keksijät Luokka:Vuonna 1860 syntyneet Luokka:Vuonna 1900 kuolleet
Ylentelä

Ylentelä oli Kivennavan pitäjän pienimpiä ja syrjäisimpiä kyliä Karjalankannaksella. Kyläasutus sijaitsi mäkien päällä Valkjärven rajalla. Kylässä oli talvisodan syttyessä 21 taloa.Kivennapa kylästä kylään Kivennapalaisten pitäjäseura ry 1987 s.239-242 ISBN 951-99842-3-2 == Lähteet == == Aiheesta muualla == * Luokka:Kivennavan kylät
FOLK-raati

FOLK-raati oli ohjelma, jossa seurattiin kenen tahansa suomalaisen hakemusvideoita saamaan rahoitusta oman videon tai videosarjan tekemiseen. Raadissa videoita arvioimassa olivat julkisuudesta tutut henkilöt. Juontajina toimivat Jan Zapasnik ja Essi Lamppu. Ensimmäinen jakso esitettiin Yle TV2-kanavalla 30. lokakuuta 2015. == Jaksot == Jakso Vieraat Ensiesitys 1 Meeri Koutaniemi, Soikku, Hätä-Miikka 30. lokakuuta 2015 2 Deliwien, Joel Hirvonen, Mikael Jungner 6. marraskuuta 2015 3 DJ Orion, Matti Airaksinen, Jussi-Pekka Rantanen 13. marraskuuta 4 Iyouseyas Belayneh, Jenny Lehtinen, Sonja Kailassaari 20. marraskuuta 2015 5 Eero Ettala, Aleksanteri Hakaniemi, Anne Lainto 27. marraskuuta 2015 6 Kira Kosonen, Adi L Hasla, Ellinoora 4. joulukuuta 2015 7 Uniikki, Mervi Vuorela, Tommy Lindgren 11. joulukuuta 2015 8 Lakko, Mansikkka, Herbalisti 18. joulukuuta 2015 == Lähteet == Luokka:Yle TV2:n televisio-ohjelmat Luokka:2010-luvun suomalaiset televisiosarjat
Birgitta Knutintytär Kurck

Birgitta Knutintytär Kurck (Kurki) (n. 1500 - 29\. kesäkuuta 1577) oli Naantalin luostarin abbedissa. Kurckin vanhemmat olivat laamanni, valtaneuvos Knut Erikinpoika Kurki ja Elina Kurki, joka oli Klaus Kurjen tytär. Naantalin luostariin Kurck meni nunnaksi ilmeisesti ennen vuotta 1522. Luostarin toiminta oli jo tuolloin vähitellen hiipumassa, sieltä lähti vuosikymmenen puoleen väliin mennessä pois nunnia, munkkeja ja ainakin yksi abbedissa. Mikael Agricola, joka tarkasti luostarin Turun piispana syksyllä 1554, esitti selonteossaan luostarilaisten luvanneen ryhtyä evankelisiksi ja lakata palvomasta Pyhää Birgittaa. Valtio takavarikoi luostarin irtaimistoa ja maaomaisuutta, joskin lupasi luostarin asukkaille vuotuisen ylläpidon. Kurck esiintyy luostarin abbedissana 1568. Hän vetosi kuningas Juhana III:een, että tämä jatkaisi luostarin suojelemista ja luostarilaisten ylläpitoa. Kuningas lupasikin tukensa ja ilmaisi kirjeessään 3. elokuuta 1576 aikomuksen kunnostuttaa luostarin rakennukset. Samanaikaisesti hän kuitenkin tosiasiassa pienensi luostarin ylläpitomaksua neljälle vielä jäljellä olevalle sisarelle. Kun Kurck kuoli kesällä seuraavana vuonna, luostarin kirkko muutettiin luterilaiseksi seurakuntakirkoksi. Vaikka yhtä jäljelle jääneistä kolmesta sisaresta kutsutaan joissakin lähteissä vielä abbedissaksi, niin Kurckia pidetään tavallisesti luostarin viimeisenä abbedissana. Hänet haudattiin luostarin kirkkoon. ==Lähteet== Luokka: Suomalaiset uskonnolliset johtajat Luokka:Abbedissat Luokka:Birgittalaiset Luokka:Suomen keskiajan henkilöt Luokka:Suomen keskiajan kristinusko Luokka: Vuonna 1500 syntyneet Luokka: Vuonna 1577 kuolleet
Mami Wata

Mami Wata on Länsi- ja Keski-Afrikan rannikkoalueilla tunnettu ja palvottu vedenhenki. Henkeen uskovat asuvat pääasiassa Beninissä, Togossa, Ghanassa, Nigeriassa, Kamerunissa ja Kongon demokraattisessa tasavallassa. Nimi Mama Wata on pidginenglantia nimestä Mammy Water eli vapaasti käännettynä "veden äiti". Muita nimiä samalle hengelle ovat esimerkiksi Ezenwaanyi, Nnekwunwenyi, Ezebelamiri ja Nwaanyi mara mma. == Historia == Mami Watan alkuperää ei tunneta tarkasti, mutta se syntyi ilmeisesti Nigerian etelärannikolla 1900-luvun alussa. Mami Watan nykyisellä papistolla (Mamaissii) on kuitenkin juurensa vanhemmassa kansanuskossa. Papisto yhdistetään myös dahomeyläiseen vodouhun, joka oli nykyisen Haitissa harjoitettavan voodoon edeltäjä. == Piirteet == Joidenkin antropologien mukaan yleiset Mami Watan kuvaukset ovat saaneet vaikutteita siirtomaa-ajan aikana eurooppalaistaustaisista naisista, jotka nähtiin rikkaina ja vaikutusvaltaisina. Mami Wata kuvataan usein vaaleaihoisena, mikä saattaa juontaa juurensa tosin myös yleiseen tapaan kuvata henkimaailman olennot valkoisella. Punaista on käytetty kuvaamaan tunteita ja sairauksia, kun taas valkoinen on ikään kuin tämän vastakohta. Monet Mami Watan kuvaukset ovat saaneet vaikutteita myös hindulaisuudesta. Kuvauksissa Mami Watan ympärille kiertyy usein käärmeitä. Mami Watan kuvauksia leimaa vierasperäisyys, himo ja rikkaus. Nykyisin monilla Mami Watan palvontapaikoilla onkin näytteillä esimerkiksi muodikkaita hajuvesiä ja aurinkolaseja. Mami Wataa palvotaan lähinnä rannikkoalueilla, joilla henki liitetään esimerkiksi hukkumisiin tai vesiperäisiin sairauksiin. Henki liitetään toisaalta myös rikkauteen. == Kuvia == Tiedosto:Seri Mask Honoring Mami Wata, Cote d'Ivoire, Guro people, 1960s, wood, enamel paint - Chazen Museum of Art - DSC01752.JPG|Mami Wata kuvattuna norsunluurannikkolaisessa naamiossa. Tiedosto:Cyprien Tokoudagba Mamiwata 2007.JPG|Cyprien Tokoudagba, Mamiwata, 2007, Zinsou-säätiön taidekeskuksen pihalla, Ouidah, Benin. == Lähteet == == Aiheesta muualla == * Drewal, Henry John, Mami Wata: Arts for Water Spirits in Africa and Its Diasporas, African Arts, Summer, 2008, Vol. 41, No. 2 (Summer, 2008), s. 60–83 (en) Luokka:Jumalat, henget ja taruolennot Luokka:Afrikkalainen mytologia Luokka:Voodoon jumalat
Kodinturvajoukot

Kodinturvajoukot ovat eri aikoina eri maissa perustettuja vaihtelevia sotilaallisia organisaatioita. Kodinturvajoukoissa harjoitellaan sodan varalta. Kodinturvajoukot auttavat viranomaisia myös rauhan aikana esimerkiksi suuronnettomuuden tai tulvan aikana ja huolehtivat evakuoinnista, vartioinnista ja huollosta. Suomessa ei ole kodinturvajoukkoja. Jotkut armeijan sodanaikaisen vahvuuden pienentämisestä huolestuneet reserviläiset ovat ehdottaneet jopa 100 000 hengen vahvuisia kodinturvajoukkoja armeijan avuksi. Puolustusvoimat suhtautuu kielteisesti sotilaallisen voimankäytön oikeuden antamiseen armeijan ulkopuoliselle järjestölle. Poliisiylijohtaja Mikko Paatero on ehdottanut Suomeen poliisin tukena toimivia kodinturvajoukkoja. Hänen mukaansa joukkoja tarvittaisiin erityisesti haja- asutusalueilla, jonne poliisin tuleminen kestää usein liian kauan. Entinen puolustusministeri Jussi Niinistö sanoo, että Suomessa on kodinturvakonseptin kokoinen aukko esittäessään näkemyksen Suojeluskunnasta Ruotsin kodinturvajoukkoihin verrattavana vapaaehtoisjärjestönä.Jussi Niinistö, Vapaaehtoisen maanpuolustuksen haasteet. Kanava 2/2024, s. 51 Vapaaehtoisuus oli rajallinen, eli vaarana oli työpaikan menetys, ellei kuulunut. Lisäksi järjestö oli hyvin politisoitunut.Keskustelua: Suojeluskunta oli aikansa lapsi. Kanava 3/2024, s. 60 Muissa Pohjoismaissa ja Virossa kodinturvajoukot ovat osa puolustusvoimia. Niiden toiminta, varustus ja koulutus ovat nykyaikaisia, ja ne ovat nopean toiminnan joukkoja. Ruotsin puolustus muodostuu nykyisin ammattiarmeijasta ja kodinturvajoukoista. ==Lähteet== ==Aiheesta muualla== Suomen suojelijat (Suomen sotilas -lehden pääkirjoitus 7.10.2014} Luokka:Maanpuolustus Luokka:Sodankäynnin strategia
Andrzej Stękała

Andrzej Stękała (s. 30. kesäkuuta 1995 Zakopane) on puolalainen mäkihyppääjä. 178 senttimetriä pitkä ja 59 kilogrammaa painava Stękała edustaa AZS Zakopanea ja hänen valmentajanaan toimii Robert Mateja. Stękała sijoittui Planican lentomäen MM-kilpailuissa 2020 henkilökohtaisessa kilpailussa kymmenenneksi ja saavutti joukkuekilpailussa pronssia. Oberstdorfin MM-kilpailuissa 2021 hän saavutti joukkuekilpailun pronssia. Stękała debytoi maailmancupissa joulukuussa 2015 Engelbergin suurmäen kilpailussa sijoittuen sijalle 27. Näin ollen hän saavutti heti ensimmäiset maailmancupin pisteensä. Ensimmäisen kerran hän sijoittui kymmenen parhaan joukkoon helmikuussa 2016 oltuaan Trondheimin kilpailussa kuudes. Ensimmäisen palkintosijansa Stękała saavutti Zakopanessa tammikuussa 2021 oltuaan toinen. Hän sijoittui Keski-Euroopan mäkiviikon kokonaiskilpailussa kuudenneksi kaudella 2020–2021. Continental Cupissa Stękała on saavuttanut yhden osakilpailuvoiton. Kaudella 2014–2015 hän voitti FIS Cupin kokonaiskilpailun. Stękała on osallistunut yksiin nuorten MM- kilpailuihin. Stękała kertoi julkisesti uudenvuodenpäivänä 2025 olevansa homoseksuaali. Hänen miesystävänsä, jonka Stękała oli tavannut vuonna 2016, kuoli marraskuussa 2023. == Lähteet == Luokka:Puolalaiset mäkihyppääjät Luokka:Vuonna 1995 syntyneet Luokka:Elävät henkilöt
Markus Schiffner

Markus Schiffner (s. 5. kesäkuuta 1992 Linz) on itävaltalainen mäkihyppääjä. Schiffner edustaa UVB Hinzenbach- Oberösterreichiä.http://www.schiclub.at/nordisch/springer/skispringer/markus- schiffner/ Schiffner debytoi maailmancupissa tammikuussa 2014 Innsbruckin suurmäen kilpailussa sijoittuen sijalle 46. Ensimmäiset pisteensä hän saavutti joulukuussa 2015 Engelbergin suurmäen kilpailussa sijoittuen sijalle 24. Nuorten MM-kilpailuista Schiffnerillä on yksi joukkuekulta. Euroopan nuorten olympiafestivaaleilta hänellä on yksi joukkuehopea. == Lähteet == Luokka:Itävaltalaiset mäkihyppääjät Luokka:Vuonna 1992 syntyneet Luokka:Elävät henkilöt
Dominik Schwaiger

Dominik Schwaiger (s. 1. toukokuuta 1991) on saksalainen alppihiihtäjä, joka edustaa WSV Königsseetä. Schwaiger kilpaili maailmancupissa ensimmäisen kerran Söldenin suurpujottelussa lokakuussa 2011. Maailmancupin pisteille hän pääsi ensimmäisen kerran Sankt Moritzin suurpujottelussa helmikuussa 2014 oltuaan 21:s. Parhaimmillaan hän on ollut neljäs Alta Badian parisuurpujottelussa joulukuussa 2015. Schwaiger sijoittui Åren MM-kilpailuissa 2019 supersuurpujottelussa 15:nneksi. == Lähteet == Luokka:Saksalaiset alppihiihtäjät Luokka:Vuonna 1991 syntyneet Luokka:Elävät henkilöt
Eero Aaku

Eero Aaku (12. heinäkuuta 1898 Loimaa – 8. huhtikuuta 1959 Helsinki) oli suomalainen pankkiylitarkastaja. Aaku syntyi maanviljelijäperheeseen ja kirjoitti ylioppilaaksi vuonna 1918. Hän suoritti vuonna 1921 korkeakoulun päästötutkinnon, joka vastasi myöhempää ekonomin tutkintoa. Aaku työskenteli Osuuskassojen Keskus Oy:n tilasto-osaston hoitajana vuosina 1921–1927 ja opiskeli työn ohessa valmistuen kauppatieteiden kandidaatiksi 1927 Helsingin kauppakorkeakoulusta. Suomessa säädettiin vuonna 1922 laki pankkiyhtiön toiminnan valvonnasta, minkä seurauksena valtiovarainministeriön alaisuuteen luotiin pankkitoimintaa valvova pankkitarkastusvirasto. Aaku työskenteli taloudellisena pankkitarkastajana vuosina 1927–1953, minkä jälkeen hänestä tuli pankkitarkastusviraston päällikkö virkanimikkeellä pankkiylitarkastaja. Aaku kirjoitti kaksi tutkimusta suomalaisesta liikepankkijärjestelmästä. 1930-luvun pulakausi aiheutti pankeille ongelmia, joiden myötä Aaku tarkasteli liikepankkien tuloksia ja julkaisi vuonna 1937 suppean tutkimuksen Liikepankkien voitot ja tappiot vuosina 1862–1935. Vuonna 1957 ilmestyi laajempi 300-sivuinen teos suomalaisen liikepankkilaitoksen historiasta, joskin vain Suomen Pankkiyhdistyksen rahoittamana monisteena. Aaku palveli talvi- ja jatkosodassa komppanian päällikkönä. Hän oli reservin kapteeni (1940). == Lähteet == Luokka:Suomalaiset virkamiehet Luokka:Vuonna 1888 syntyneet Luokka:Vuonna 1959 kuolleet
Yhdysvaltain ensimmäinen nainen

Yhdysvaltain ensimmäinen nainen on Yhdysvaltain presidentin vaimo. Hän toimii Valkoisessa talossa hallinnoijana sekä järjestettyjen vastaanottojen, juhlien ja virallisten illallisten emäntänä. Hänen odotetaan nykyisin myös toimivan miehensä hallinnon edustajana yhteiskunnallisissa asioissa. Hänellä ei kuitenkaan ole virallista asemaa, eikä hän saa palkkaa. ==Nimitys== Nimitystä ”ensimmäinen nainen” () alettiin käyttää Yhdysvalloissa sisällissodan jälkeen, ensimmäisenä Ulysses S. Grantin vaimosta Julia Grantista. Aiemmin presidentin vaimosta käytettiin muita nimityksiä, kuten Lady Washington, Rouva Presidentti, presidentitär (presidentress) sekä tasavallan kuningatar tai demokraattinen kuningatar. ==Asema ja historia== Yhdysvaltain ensimmäisten presidenttien vaimot olivat vielä näkymättömiä maan politiikassa.Robertson, Stephen L. (kirjassa Guide to the Presidency, 1996), s. 1010–1011. Ensimmäisen naisen rooli muuttui aiempaa näkyvämmäksi ja poliittisesti merkittävämmäksi 1900-luvun alussa.Robertson, Stephen L. (kirjassa Guide to the Presidency, 1996), s. 1009. Edith Roosevelt oli miehensä Theodore Rooseveltin (presidenttinä 1901–1909) neuvonantaja. Hän oli myös ensimmäinen, joka palkkasi itselleen omaa henkilökuntaa. Edith Wilson toimi käytännössä jonkin aikaa maan johtajana miehensä Woodrow Wilsonin saatua sairauskohtauksen 1919. Eleanor Roosevelt määritteli ensimmäisen naisen roolin uudelleen vuosina 1933–1945: hän antoi haastatteluja, piti lehdistötilaisuuksia ja ajoi poliittisia tavoitteitaan monella alueella. Jacqueline Kennedy nousi ihailluksi tyyli-ikoniksi 1960-luvun alussa.Robertson, Stephen L. (kirjassa Guide to the Presidency, 1996), s. 1012. Lady Bird Johnson, Betty Ford, Rosalynn Carter ja Hillary Clinton olivat yhteiskunnallisesti aktiivisia ensimmäisiä naisia, ja etenkin Carter ja Clinton myös poliittisesti aktiivisia ja vaikutusvaltaisia.Robertson, Stephen L. (kirjassa Guide to the Presidency, 1996), s. 1013–1014. Hillary Clinton on ensimmäinen Yhdysvaltain ensimmäisistä naisista, joka on valittu poliittiseen virkaan, kun hänet valittiin New Yorkin senaattoriksi 2000. Hän toimi Yhdysvaltain ulkoministerinä vuosina 2009–2012, ja hän on pyrkinyt kahdesti presidentiksi. Jill Bidenista tuli vuonna 2021 ensimmäinen Yhdysvaltain presidentin vaimo, joka jatkaa omaa työtään Valkoisen talon ulkopuolella. Biden työskentelee yliopiston opettajana ja on myös ensimmäinen tohtoriksi väitellyt presidentin puoliso Yhdysvalloissa. ==Elossa olevat entiset ensimmäiset naiset== Tiedosto:Hillary Rodham Clinton.jpg|Hillary Clinton, 1993–2001 Tiedosto:Laura Bush portrait.jpg|Laura Bush, 2001–2009 Tiedosto:Michelle Obama 2013 official portrait.jpg|Michelle Obama, 2009–2017 Tiedosto:Jill Biden portrait (cropped).jpg|Jill Biden, 2021–2025 ==Katso myös== * Luettelo Yhdysvaltain ensimmäisistä naisista *Yhdysvaltain varapresidentin puoliso ==Lähteet== * ===Viitteet=== ==Aiheesta muualla== * National First Ladies’ Library *
Anni Järvenpää

Anni Järvenpää (s. 2. tammikuuta 2000 Tampere) on suomalainen taitoluistelija. Hän edustaa Tapparan Taitoluistelijoita (TapTL). Järvenpää aloitti luistelun vuonna 2006. Junioreiden SM-kilpailuissa ja Pohjoismaiden mestaruuskilpailuissa hän oli toinen vuonna 2015. 15-vuotias Järvenpää voitti joulukuussa 2015 taitoluistelun naisten Suomen mestaruuden. Edellisen kerran yhtä nuori luistelija oli voittanut Suomen mestaruuden vuonna 1974. Helmikuussa 2016 Järvenpää osallistui Lillehammerin nuorten olympialaisiin. ==Lähteet== Luokka:Suomalaiset taitoluistelijat Luokka:Vuonna 2000 syntyneet Luokka:Elävät henkilöt
Larry Williams

Lawrence Eugene ”Larry” Williams (10. toukokuuta 1935 New Orleans, Louisiana – 7. tammikuuta 1980 Los Angeles, Kalifornia) oli yhdysvaltalainen rhythm and blues- ja rock and roll -laulaja, lauluntekijä, tuottaja ja pianisti. Williams tunnetaan parhaiten vuosina 1957–1959 Specialty Recordsille levyttämistään kappaleista, joihin lukeutuvat ”Bony Moronie”, ”Short Fat Annie”, ”High School Dance”, ”Slow Down”, ”Dizzy Miss Lizzy”, ”Bad Boy” ja ”She Said Yeah”. Luokka:Yhdysvaltalaiset rhythm and blues -laulajat Luokka:Yhdysvaltalaiset rocklaulajat Luokka:Yhdysvaltalaiset lauluntekijät Luokka:Yhdysvaltalaiset pianistit Luokka:Vuonna 1935 syntyneet Luokka:Vuonna 1980 kuolleet
Carmona

Carmona on kaupunki Andalusian itsehallintoalueella Lounais-Espanjassa. Kaupunki sijaitsee noin kolmekymmentä kilometriä koilliseen Sevillasta. Carmonan väkiluku on noin 28 600 (2016).Instituto Nacional de Estadísticahttp://www.ine.es/jaxiT3/Datos.htm?t=2895 == Kuvia == PuertaSevillaCarmona.JPG|Puerta de Sevilla Carmona (8165024266).jpg|Alcázar del rey Don Pedro Saint Peter Church Carmona Andalucia Spain.JPG|Iglesia de San Pedro Plazaarriba3.JPG|Plaza de San Fernando == Lähteet == == Aiheesta muualla == Luokka:Andalusian kaupungit Luokka:Sevillan kunnat
Kesäkuski

Kesäkuski on viihdeohjelma, jossa Mikko Kuustonen kyydittää eri autolla jokaisessa jaksossa yhtä julkisuuden henkilöä.http://www.mtv.fi/kanavat/mtv3/artikkeli/mikko-kuustosen-kesakuski- torstaisin-2-7-klo-21-alkaen/5174296 Ensimmäinen jakso esitettiin MTV3-kanavalla 2. heinäkuuta ja viimeinen jakso 3. syyskuuta 2015. == Jaksot == Jakso Vieras Auto Ensiesitys 1 Krisse Salminen Citroën CX 2. heinäkuuta 2015 2 Aki Riihilahti Mercedes-Benz L 319 9. heinäkuuta 2015 3 Maija Vilkkumaa Cadillac Sedan de Ville 16. heinäkuuta 2015 4 Antti Holma Mercedes-Benz 250 SE Coupe 23. heinäkuuta 2015 5 Jenni Pääskysaari Mercedes Benz GLA 45 AMG 4Matic A 30. heinäkuuta 2015 6 Tuomas Kyrö - 6. elokuuta 2015 7 Ismo Leikola Opel Manta 13. elokuuta 2015 8 Paleface Citroën B11 20. elokuuta 2015 9 Heikki Silvennoinen Ferrari California 27. elokuuta 2015 10 Maria Veitola Peugeot 403 3. syyskuuta 2015 == Lähteet == Luokka:2010-luvun suomalaiset televisiosarjat Luokka:MTV3:n televisio-ohjelmat
Eija Piekkari

Eija Piekkari on hollolalainen rikosromaaneja kirjoittava kirjailija. Kirjat sijoittuvat pääosin Hollolaan, Lahteen ja Hämeenkoskelle, jossa hänellä oli kesäpaikka Pääjärvellä. == Kirjat == * Haamupari (Myllylahti, Suomussalmi 2009) ISBN 978-952-20211-7-5 * Sivuaskel (Myllylahti, Suomussalmi 2010) ISBN 978-952-20218-9-2 * Pako portin alta (Myllylahti, Suomussalmi 2011) ISBN 978-952-20230-8-7 * Kylmä kättely (Myllylahti, Espoo 2012) ISBN 978-952-20235-7-5 * Risteys (Myllylahti, Espoo 2013) ISBN 978-952-20241-8-3 * Kaislikon kätkössä (Myllylahti, Espoo 2013) ISBN 978-952-20246-0-2 * Hyytävä hyppy (Myllylahti, Espoo 2014) ISBN 978-952-20254-9-4 * Kuolema kutsuu katsomoon (Myllylahti, Espoo 2015) ISBN 978-952-20265-9-0 * Tappava talo (Myllylahti Oy, Espoo 2016) ISBN 978-952-20275-0-4 * Musta matkalaukku (Myllylahti Oy, Espoo 2017) ISBN 978-952-20283-7-2 * Kuolema Rannalla (Myllylahti Oy, Espoo 2018) ISBN 978-952-20294-1-6 * Jälki jää (Myllylahti Oy, Espoo 2019) ISBN 978-952-35602-2-2 * Vihan viemät (Myllylahti Oy, 2020) ISBN 978-952-35611-5-1 * Pimeä avain (Myllylahti, Espoo 2021) ISBN 978-952-35622-2-6 * Viimeinen malja (Myllylahti, Espoo 2022) ISBN 978-952-35632-7-8 * Musta metsä (Myllylahti, Espoo 2023) ISBN 978-952-35643-0-5 == Lähteet == ==Aiheesta muualla== * Eija Piekkarin verkkosivut Luokka:Suomalaiset rikoskirjailijat Luokka:Syntymävuosi puuttuu Luokka:Elävät henkilöt
Blasphemers’ Maledictions

__NOTOC__ Blasphemers’ Maledictions on puolalaisen death metal -yhtye Azarathin viides studioalbumi. Se julkaistiin 29. kesäkuuta 2011 levymerkillä Witching Hour Productions. Albumilta julkaistiin single ”Holy Possession”. == Kappaleet == # # # # # # # # # # # == Kokoonpano == === Yhtye === * Inferno – rummut, lyömäsoittimet * Bart – kitara * Necrosodom – laulu, kitara * P. – bassokitara === Tuotanto === * Inferno – tuottaja * Sławek Wiesławski – tuottaja, äänittäjä, miksaaja * Wojtek Wiesławski – tuottaja, äänittäjä, miksaaja * Zbigniew Bielak – kansikuva, layout * Konrad Adam Mickiewicz – valokuvat * Aga Krysiuk – valokuvat == Arvostelut == * Heavy Metal Tribune: 9.2/10Heavy Metal Tribune: Album review * Imperiumi.net: Imperiumi.net: Levyarvio * The Metal Crypt: The Metal Crypt: Album review == Lähteet == == Aiheesta muualla == * * Luokka:Azarathin albumit Luokka:Vuoden 2011 albumit
Holy Possession

Holy Possession on puolalaisen death metal -yhtye Azarathin single, joka julkaistiin 10. huhtikuuta 2011 levymerkillä Witching Hour Productions. Singlen CD-julkaisua painettiin 666 ja vinyylipainosta 333 kappaletta. == Kappaleet == # # == Kokoonpano == * Inferno – rummut, lyömäsoittimet * Bart – kitara * Necrosodom – laulu, kitara * P. – bassokitara == Aiheesta muualla == * * Holy Possession discogs.com -sivustolla Luokka:Vuoden 2011 kappaleet Luokka:Puolalaiset heavy metal -kappaleet
Theodicy

Theodicy on puolalaisen death metal -yhtye Deivosin neljäs studioalbumi. Se julkaistiin 15. helmikuuta 2015 levymerkillä Selfmadegod Records. == Kappaleet == # # # # # # == Kokoonpano == ;Yhtye * Hubert – laulu * Tomek – kitara * Mścisław – kitara * Kamil – bassokitara * Krzysiek – rummut ;Tuotanto * Tomek Zalewski – äänittäjä * Pastor Xisaq Graphics – kansikuva == Arvostelut == * Angry Metal Guy: Angry Metal Guy review * Metal Temple: Metal Temple: Album review * Sea of Tranquility: Sea of Tranquility: Album review == Lähteet == == Aiheesta muualla == * * Theodicy discogs.com -sivustolla Luokka:Deivosin albumit Luokka:Vuoden 2015 albumit
Feyisa Lilesa

Feyisa Lilesa (s. 1. helmikuuta 1990) on etiopialainen kestävyysjuoksija. Lilesa saavutti Daegun MM-kilpailuissa 2011 pronssia maratonilla ajalla 2.10.32. Rio de Janeiron olympialaisissa 2016 hän sai samassa lajissa hopeaa ajalla 2.09.54. Maastojuoksun MM-kilpailuissa hän voitti joukkuekilpailussa kultaa Bydgoszczisa 2013, hopeaa Ammanissa 2009 ja Punta Umbriassa 2011 sekä pronssia Bydgoszczissa 2010. Viimeksi mainitussa hänen tulostaan ei laskettu mukaan Etiopian joukkuepisteisiin. Henkilökohtaisessa kilpailussa hän oli yhdeksäs 2013, kahdestoista 2009, seitsemästoista 2011 ja 25:s 2010. Nuorten kilpailussa hän oli neljästoista ja sai joukkuehopeaa 2008. Lilesa voitti Tokion maratonin 2016. Hän sijoittui Chicagon maratonilla toiseksi 2012 ja kolmanneksi 2010. Hän oli Berliinin maratonilla kolmas 2015. Hän voitti Dublinin maratonin 2009 ja Xiamenin maratonin 2010. == Henkilökohtaiset ennätykset == === Ulkoradat === Laji Aika Paikka Päivä 5 000 m 13.34,80 Lugano 4. heinäkuuta 2008 10 000 m 27.46,97 Pergine Valsugana 12. heinäkuuta 2008 Puolimaraton 59.22 Houston 15. tammikuuta 2012 Maraton 2.04.52 Chicago 7. lokakuuta 2012 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Etiopialaiset olympiamitalistit Luokka:Vuonna 1990 syntyneet Luokka:Elävät henkilöt
Raaka ja leikkaamaton

Raaka ja leikkaamaton on artisti Aren kolmas sooloalbumi. Se julkaistiin 20. helmikuuta 2015 levymerkillä KPC Records. Levy sijoittui parhaimmillaan Suomen viralliselle listalle sijalle 32.Musiikkituottajat: Are – Raaka ja leikkaamaton == Kappaleet == # # # # # # # # # # # # # == Arvostelut == * Rumba: 8.0/10Rumba == Lähteet == Luokka:Aren albumit Luokka:Vuoden 2015 albumit
The Beatles in Mono

The Beatles in Mono on The Beatles -yhtyeen vuonna 2009 julkaistu yhdentoista albumin boksi, joka sisältää yhtyeen Britanniassa vuonna 1963–1968 julkaistut studiolevyt monoversioina. Lisäksi sillä on Yhdysvalloissa ilmestynyt albumi Magical Mystery Tour sekä erillinen kokoelma, Mono Masters. Boksi julkaistiin sekä CD- että vinyyliversiona. The Beatles in Mono -boksia mainostettiin alun perin ”rajoitettuna” painoksena, eikä siihen kuuluvia monolevyjä myydä yksittäisinä. Boksista puuttuu albumi Yellow Submarine, sillä kyseisen levyn monoversio perustui stereoversioon, eikä siten ollut varsinainen erillinen monomiksaus. Beatlesin kaksi viimeistä studioalbumia, Abbey Road ja Let It Be, julkaistiin ainoastaan stereoversioina. == Sisältö == * * * * * * * * * * * == Katso myös == * The Beatles Stereo Box Set == Lähteet == == Aiheesta muualla == * Caro, Mark: Going mono a mano with the Beatles. Chicago Tribune 30.9.2014. * Hernandez, Raoul: The Beatles, The Beatles in Mono. The Austin Chronicle 2.10.2010. * Richardson, Mark: The Beatles Stereo Box / In Mono. Pitchfork 7.9.2009. * Talvio, Otto: The Beatles In Mono. Soundi 9/2014. Luokka:The Beatlesin kokoelma-albumit Luokka:Vuoden 2009 kokoelma-albumit Luokka:Musiikkiboksit
Tadese Tola

Tadese Tola (s. 31. lokakuuta 1987) on etiopialainen kestävyysjuoksija. Tola saavutti Moskovan MM-kilpailuissa 2013 pronssia maratonilla ajalla 2.10.23. Osakan MM-kilpailuissa 2007 hän oli 10 000 metrillä kolmastoista. Hän sai Algerin Afrikan kisoissa 2007 hopeaa 10 000 metrillä ajalla 27.28,08. Tola sijoittui maantiejuoksun MM-kilpailuissa Debrecenissä 2006 seitsemänneksi ja sai joukkuekilpailussa pronssia. Tola oli maastojuoksun MM-kilpailuissa seitsemäs Mombasassa 2007. Ammanissa 2009 hän sijoittui 17:nneksi ja saavutti joukkuekilpailussa hopeaa. Nuorten sarjassa hän oli Fukuokassa 2006 kymmenes ja sai joukkuehopeaa. Tola voitti Pariisin maratonin 2010 ajalla 2.06.41 ja sijoittui toiseksi 2013. Hän voitti Pekingin maratonin 2013. Hän sijoittui 2014 Tokion maratonilla toiseksi ja voitti Varsovan maratonin. == Henkilökohtaiset ennätykset == === Ulkoradat === Laji Aika Paikka Päivä 3 000 m 7.43,70 Herrera 19. toukokuuta 2007 5 000 m 13.18,82 Villeneuve-d'Ascq 8. kesäkuuta 2007 10 000 m 27.04,89 Neerpelt 2. kesäkuuta 2007 20 kilometriä 56.53 Ras Al Khaimah 19. helmikuuta 2010 Puolimaraton 59.49 Ras Al Khaimah 19. helmikuuta 2010 Maraton 2.04.49 Dubai 25. tammikuuta 2013 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1987 syntyneet Luokka:Elävät henkilöt
Lännetär (Astoria)

Lännetär-nimellä on Oregonin Astoriassa ilmestynyt kaksi amerikansuomalaista sanomalehteä. Astorian ensimmäisen Lännettären perustivat Adolf Riippa, Alex Ketonen ja Jacob E. Saari vuonna 1891. Kerran viikossa ilmestynyt lehti osoittautui kannattamattomaksi, ja vuonna 1893 se siirrettiin Wisconsinin Superioriin, jossa sen nimeksi muutettiin Siirtolainen. Toisen Lännettären perustivat vuonna 1897 J. A. Atrain ja J. A. Harpet. Sen julkaisijana toimi Lannetar Publishing Company ja toimittajana Harpet. Myöhemmin Lännetär siirtyi Chas C. C. Rosenbergin omistukseen. Vuonna 1900 sen toimittajana oli V. E. Bergman ja kahta vuotta myöhemmin Rosenberg yksin. Kerran viikossa ilmestyneen lehden levikki oli vajaat 1 600 kappaletta vuonna 1899. Lännetär lienee lakannut vuonna 1904, mutta sen seuraajaksi perustettiin vuonna 1905 Lännen Uutiset. Lännettären kilpailijana ilmestyi vuosina 1901–1902 E. Bergmanin ja E. Hukkasen perustama Tyynenmeren Sanomat. ==Lähteet== ==Aiheesta muualla== * Lännetär (1891–1893) digitoituna kansalliskirjastossa * Lännetär (1897–1904) digitoituna kansalliskirjastossa Luokka:Amerikansuomalaiset sanomalehdet
HMS Agincourt (1817)

HMS Agincourt oli Britannian kuninkaallisen laivaston vuonna 1817 vesillelaskettu Armada-luokan 74-tykkinen kolmannen luokan linjalaiva. == Valmistus == Alus tilattiin 6. tammikuuta 1812 Plymouthin telakalta, jossa rakennustöistä vastasi syyskuuhun 1815 Thomas Roberts ja sen jälkeen Edward Churchill. Köli laskettiin toukokuussa 1813. Alus laskettiin vesille 19. maaliskuuta 1817 ja valmistui huhtikuussa, jolloin se sijoitettiin reserviin. Valmistuskustannukset olivat 85 720 puntaa sisältäen takiloinnin ja varustamisen.Winfield, Rif s. 84 == Palvelus == Alus otettiin palvelukseen helmikuussa 1842, jolloin se sijoitettiin Itä-Intian asemalle. Alus muutettiin elokuusta 1833 helmikuuhun 1836 koululaivaksi Plymouthissa. Se palautettiin palvelukseen tammikuussa 1848. Alus nimettiin Amiraliteetin 29. huhtikuuta 1865 antamalla määräyksellä HMS Vigoksi. Siitä tehtiin kolerasairaala toukokuussa 1866, kunnes se sijoitettiin 1870 vastaanottoalukseksi Plymouthiin. Alus myytiin lokakuussa 1884 Castle & Sonsille, joka sai romutuksen Charltonissa päätökseen 5. tammikuuta 1885. ==Lähteet== * * === Viitteet === Luokka:Armada-luokan linjalaivat
HMS Agincourt (1796)

HMS Agincourt oli Britannian kuninkaallisen laivaston vuonna 1796 vesillelaskettu 64-tykkinen kolmannen luokan linjalaiva. == Valmistus == Itä- Intian komppania tilasi aluksen Blackwallista Perry & Companyltä. Se laskettiin vesille 23. heinäkuuta 1796 Earl Talbotina, jonka laivasto lunasti samana vuonna.Winfield, Rif s. 104 == Palvelus == Alus osallistui Egyptin retkeen 8. maaliskuuta - 2. syyskuuta 1801. Alus muutettiin heinäkuusta lokakuuhun 1810 Chathamissa 28-tykkiseksi kuljetusalukseksi ja otettiin palvelukseen kesäkuussa 1810 kuljetusaluksena. Se nimettiin 6. tammikuuta 1812 HMS Bristoliksi. Heinäkuussa 1812 alus oli Välimerellä päällikkönään John Thompson. Aluksen siirryttyä Pohjanmerelle päällikkönä oli George Wyndham aina vuoteen 1813. Alus valtasi 21. maaliskuuta 1813 kaappari La Petite Louisen. Alus myytiin 4 510 punnalla 15. joulukuuta 1814. ==Lähteet== * === Viitteet === Luokka:Kuninkaallisen laivaston kolmannen luokan linjalaivat
Lännetär (täsmennyssivu)

Lännetär voi tarkoittaa seuraavia asioita: * Lännetär, runokielessä länsituulen hengetär, länsituuli * Lännetär, vuosina 1860–1882 ilmestynyt Helsingin yliopiston länsisuomalaisen osakunnan albumi * Lännetär, Porissa vuosina 1863–1864 ilmestynyt sanomalehti * Lännetär, Oregonin Astoriassa vuosina 1891–1893 ilmestynyt amerikansuomalainen sanomalehti, myöhemmin Siirtolainen * Lännetär, Oregonin Astoriassa vuosina 1897–1904 ilmestynyt amerikansuomalainen sanomalehti * Lännetär, vuodesta 1908 ilmestynyt Helsingin yliopiston varsinaissuomalaisen osakunnan julkaisu
HMS America (1810)

HMS America oli Britannian kuninkaallisen laivaston vuonna 1810 vesillelaskettu Armada-luokan 74-tykkinen kolmannen luokan linjalaiva. == Valmistus == Alus tilattiin 22. elokuuta 1807 Blackwallista Perry, Wells & Greeniltä, missä köli laskettiin tammikuussa 1808. Se laskettiin vesille 21. huhtikuuta 1810 ja valmistui 11. kesäkuuta Woolwichin telakalla, mistä se siirrettiin 9. kesäkuuta 1811 Sheernessiin. Valmistuskustannukset olivat 57 456 puntaa ja sen lisäksi takilointi ja varustaminen Woolwichissa 14 529 puntaa. Aluksen varustaminen siirtoa varten maksoi 2 778 puntaa ja Sheernessissä varustaminen maksoi 16 659 puntaa.Winfield, Rif s. 82 == Palvelus == huhtikuussa 1811 alus otettiin palvelukseen päällikkönään Thomas Ussher ja lähti 4. syyskuuta Välimerelle. Aluksen päällikkönä oli 1812-1814 Josias Rowley. Alus tuhosi tai valtasi 10. toukokuuta 1812 Laiguegliassa kohtaamansa Ranskan laivaston saattueen. Alus sijoitettiin Genovaan huhtikuussa 1813 ja poistettiin palveluksesta lokakuussa 1814. Alus huollettiin marraskuusta 1814 huhtikuuhun 1815 Plymouthissa, jonka jälkeen se makasi ankkurissa. Maaliskuusta 1827 huhtikuuhun 1835 alukselta poistettiin Plymouthissa ylempi tykkikansi ja se muutettiin 50-tykkiseksi neljännen luokan alukseksi (fregatti). Työn lopulla aluksen kansi katettiin, minkä jälkeen se ankkuroitiin majoitusalukseksi. Alus varustettiin helmikuusta kesäkuuhun 1844 Plymouthissa meripalvelukseen ja palautettiin palvelukseen helmikuussa 1844 Tyynellemerelle, mistä se palasi lokakuussa 1847 Plymouthiin ankkuroitavaksi. Alus varustettiin maaliskuussa 1864 maalilaivaksi Plymouthissa ja siirrettiin myöhemmin Portsmouthiin, missä alusta käytettiin helmikuussa 1867 torpedokokeissa. Amiraliteetin 27. kesäkuuta tekemällä päätöksellä alus romutettiin Portsmouthissa, mikä saatiin päätökseen 6. helmikuuta 1869. ==Lähteet== * * === Viitteet === Luokka:Armada-luokan linjalaivat
HMS Anson (1812)

HMS Anson oli Britannian kuninkaallisen laivaston vuonna 1812 vesillelaskettu Armada-luokan 74-tykkinen kolmannen luokan linjalaiva. == Valmistus == Alus tilattiin 2. marraskuuta 1807 Paullista läheltä Hullia Thomas Steemsonilta, missä köli laskettiin maaliskuussa 1808. Se laskettiin vesille 11. toukokuuta 1812 ja valmistui 11. elokuuta 1812 Portsmouthissa. Valmistuskustannukset olivat 56 004 puntaa, minkä lisäksi varustaminen maksoi 7 404 puntaa.Winfield, Rif 2005 s. 82 == Palvelus == Alus sijoitettiin 1812 reserviin. Pohja kuparoitiin helmikuussa 1815. Alus oli huollettavana syyskuussa 1831 Portsmouthissa, jolloin alus varustettiin tilapäissairaalaksi. Se oli 1834 Leithissä ja 1837 Stangate Creekissä. Alus muutettiin toukokuusta elokuuhun 1843 vankilaivaksi Chathamissa. Alus otettiin palvelukseen 28. kesäkuuta 1843 päällikkönään luutnantti Francis Rogers CoghlanWinfield, Rif 2014 s. 75. Vuonna 1844 se kuljetti 499 vankia Australiaan Hobartiin viipyen seitsemän vuotta Australian vesillä naisvankien sijoituspaikkana. Alus romutettiin 1851 Hobartissa ja romut myytiin yhteensä 3 877 punnalla ja kolmella pennyllä kolmessa erillisessä huutokaupassa seuraavana vuonna. ==Lähteet== * * === Viitteet === Luokka:Armada-luokan linjalaivat
HMS Armada (1810)

HMS Armada oli Britannian kuninkaallisen laivaston vuonna 1810 vesillelaskettu Armada-luokan 74-tykkinen kolmannen luokan linjalaiva. == Valmistus == Alus tilattiin 21. lokakuuta 1806 Isaac Blackburnilta Turnchapelista, missä köli laskettiin helmikuussa 1807. Se laskettiin vesille 22. maaliskuuta 1810 ja valmistui 27. syyskuuta Plymouthissa, jolloin valmistuskustannukset olivat 56 890 puntaa. Lisäksi aluksen takilointi ja varustaminen Plymouthissa maksoivat 33 174 puntaa.Winfield, Rif s. 80 == Palvelus == Elokuussa 1810 alus otettiin palvelukseen päällikkönään Adam M'Kenzie ja sijoitettiin Texeliin. Tammikuussa 1812 aluksen päälliköksi tuli Charles Grant. Se lähti 10. maaliskuuta Välimerelle. Alus oli Plymouthissa reservissä syyskuusta marraskuuhun 1814 ja telakalla huhtikuusta 1815 tammikuuhun 1816. Alus sijoitettiin huhtikuussa 1844 ruutiproomuksi Keyham Pointiin, mistä se vapautui HMS Conquerorin ottaessa tehtävän vastaan 12. marraskuuta 1862. Se myytiin 27. toukokuuta 1863 Marshallille Plymouthiin. ==Lähteet== * * === Viitteet === Luokka:Armada- luokan linjalaivat